google/wiki40b huggingface dataset:
Minimal techno

Charakteristika

Minimal techno sa zameriava na rytmus, opakovanie melódií a lineárne progresy. Obsahuje slučky jemných perkusií či hypnotický slučkový aranžmán. Pôsobí celkovo ľahším nádychom a chladnejšie. Minimal Techno ctí tradíciu poctivo pravidelnej periódy, obmedzeného množstva použitých výrazových prostriedkov, nemennej harmónie, meditatívnosti až statickosti, nie však apatie a agónie. Aj takto matematicky presná hudba však nemusí nutne byť odsúdená a pár interpretov dokáže, že vedia pootvoriť a rozšíriť kruh, ktorý má inak presne odmeraný priemer. V posledných rokoch sa v minimal techne objavujú aj vplyvy z microhousu. Popularita tohoto štýlu od roku 2004 stúpa predovšetkým v krajinách a oblastiach ako sú Holandsko, Francúzsko, Nemecko, Belgicko, Španielsko, Taliansko, Južná Afrika, Írsko a Spojené kráľovstvo.
Saint-Séverin

Poloha

Obec má rozlohu 14,93 km². Najvyšší bod je položený 134 m n. m. a najnižší bod 45 m n. m.

Obyvateľstvo

Počet obyvateľov obce je 811 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Alice Springs

História

Príslušníci miestneho domorodého kmeňa Arrente osídlili oblasť v okolí mesta Alice Springs už pred 30 000 rokmi a toto miesto nazývali Mparntwe. Založenie mesta sa dá odvodiť od založenia telegrafnej stanice Stuart ktorá bola pomenovaná po výskumníkovi, ktorého výprava tadiaľto prešla ako prvá belošská expedícia v roku 1861. Stanica tu bola postavená z dôvodu, že vtedajšia technika vyžadovala, aby bola telegrafická správa vždy po úseku určitej diaľky znova preposlaná. Telegrafná linka bola dokončená v roku 1872. Samotné mesto vzniklo po objavení zlata asi 100 km od stanice Stuart. V 30. rokoch 20. storočia bolo mesto premenované na Alice Springs.

Doprava

Okrem leteckých liniek spája mesto so svetom Stuartová diaľnica, ktorá vedie z juhu z Adelaide na sever do Darwinu. Nedávno bola dokončená transkontinentálna železnica, ktorá vedie po tej istej trase. Táto železnica sa nazýva Ghan, a to podľa skomoleniny, ktorou boli nazývané karavány tiav, ktoré predtým zaisťovali spojenie s mestom Adelaide (Ghan - Afghan cameleers). Veľká časť týchto tiav bola po dokončení telegrafnej linky pre nadbytočnosť vypustená do divočiny, kde zdiveli a dodnes sa tu hojne vyskytujú. Austrália sa tým dokonca stala jedinou lokalitou, kde sa tento druh tiav vyskytuje vo voľnej prírode.

Podnebie

V meste je teplá a suchá kontinentálna klíma. V lete teploty cez deň vystupujú bežne cez +40 °C, počas zimných nocí klesajú k 5 °C. Občas sa po ráne vyskytuje inovať. Zrážky sú minimálne, ročný priemer je 279 mm. Občas však dochádza k extrémom, napr. v roku 2001 napršalo 741 mm. Dažde obvykle prichádzajú vo forme prudkých búrok.

Obyvateľstvo

Obyvateľstvo mesta pozostáva zo zmesi európskych potomkov, ázijských prisťahovalcov a pôvodných obyvateľov.

Turistika

Väčšina turistov prichádza do Alice Springs kvôli návšteve neďalekého monolitu Uluru. V meste je botanická záhrada, kde možno vidieť miestnu flóru.
Diego de Almagro

Životopis

Diego de Almagro sa narodil svojej matke, ako nemanželské dieťa v španielskom meste Almagro. Podľa tohto mesta aj prijal svoje priezvisko. Údajne bol najdúch.
V roku 1514 sa pripojil k expedícii Pedra Arias Dávilu, ktorý smeroval do Panamy. Z tohto obdobia nie je o Almagrovi veľa známe. Práve v tejto Panamskej expedícii sa Diego de Almagro spoznal s Franciscom Pizarrom a kňazom Hernandom de Luque.
V roku 1530 sa pridal k Franciscovi Pizarrovi, ktorý sa vydal dobiť Peru, kde si podmanil ríšu Inkov. Almagro, Pizarro a kňaz Luque požiadali Španielsku korunu aby vybavila ich výpravu pre dobytie juhu. Kráľ súhlasil a Pizarro sa mohol s 200 mužmi vydať na výpravu. Almagro zostal v Paname, kde verboval nových vojakov a tiež zabezpečoval zásoby pre výpravu. V roku 1532 sa Franciscovi Pizarrovi so 170 mužmi v bitke pri Cajamarce podarilo zajať vládcu Inkov Atahualpu za ktorého žiadali obrovské výkupné. Keď sa to Almagro dozvedel, zhromaždil mužov a odišiel za svojím starým partnerom. K Pizarrovi dorazil v apríli 1533 so 150 ozbrojenými mužmi. Bolo to 5 mesiacov po tom, čo mu španielsky kráľ udelil šľachtický titul "Don" a osobný erb. Obaja sa, ale dozvedeli, že sa k nim blíži obrovská armáda Inkov, ktorej velil inkský generál Romiñahui. Aj preto sa rozhodli v panike Atahualpu zavraždiť.

Občianska vojna medzi conquistadormi a Almagrova smrť

Keď sa situácia v ríši Inkov upokojila, tak sa vzťahy medzi Almagrom a Pizarrom rapídne zhoršili. Španielska koruna rozdelila Peru a bohaté mesto Cuzco pripadlo Almagrovi, ale Pizarro so svojimi bratmi toto mesto držali. Almagro šiel na sever, kde dobyl Quito. Po svojom návrate do Peru obsadil Almagro mesto Cuzco. Pri Cuzcu porazil armádu Inkov, ktorej velil Manco Capac II, ktorý obliehal v Cuzcu so svojou veľkou armádou Francisca Pizarra. Keď zničil armádu Inkov pri Cuzcu, mohol sa už sústrediť na samotné Cuzco. Obsadiť ho nebol až taký problém, keďže väčšina armády Hernanda Pizarra, ktorá bývala v Cuzcu sa v tom čase nachádzala v Andách, kde hľadala Manco Capaca. Keď sa Hernando Pizarro so svojou armádou vrátil do Cuzca, bol rýchlo porazený armádou Diega de Almagra. Bratia Francisca Pizara, Hernando a Gonzalo padli do zajatia. Francisco Pizarro poslal proti Almagrovi armádu, ktorej velil Alonso de Alvarado. Cieľom bola záchrana svojich bratov. 12. júla 1537 sa stretli v bitke pri Abancay s armádou Diega de Almagra, ktorej velil Rodrigo Orgonez. Alvarado bol so svojimi mužmi porazený. Gonzalovi Pizarrovi a Alvaradovi sa ale podarilo z väzenia utiecť. Almagro a Francisco Pizarro sa dohodli na prepustení Hernanda. Pizarro sľúbil Almagrovi, že ak prepustí Hernanda, tak sa vzdá nároku na Cuzco. Pizarro sa ale v skutočnosti Cuzca nikdy nechcel vzdať, len získaval čas, ktorý potreboval na prípravu svojej armády pre rozhodujúcu bitku. Príležitosť sa mu naskytla, keď Almagro ochorel. V apríli 1538 bol Diego de Almagro v bitke pri Las Salinas definitívne porazený, neskôr odsúdený na smrť a 8. júla 1538 sťatý vo väzení. Jeho telo bolo vystavené na hlavnom námestí v Cuzcu. Jeho useknutá hlava mala slúžiť ako varovanie iným rebelom.
Študentská rada vysokých škôl

Predsedníctvo ŠRVŠ

Predsedníctvo ŠRVŠ je výkonným orgánom, ktorý rozhoduje o záležitostiach, ktoré sú mu zverené Štatútom ŠRVŠ a skladá sa z predsedu a podpredsedov.
Predseda ŠRVŠ zastupuje ŠRVŠ navonok v súlade s uzneseniami valného zhromaždenia, predsedá predsedníctvu, riadi jeho záležitosti a podpisuje dokumenty v mene ŠRVŠ. Predsedníctvo ŠRVŠ sa okrem predsedu ďalej skladá z podpredsedov, ktorí sa venujú konkrétnym oblastiam na poli vysokého školstva. Patria sem: podpredseda pre vnútorné záležitosti, podpredseda pre sociálne záležitosti, podpredseda akademické záležitosti, podpredseda pre zahraničie, podpredseda pre mládež a šport a podpredseda pre vzťahy s verejnosťou.

Kontrolná rada

Kontrolná rada je kontrolným orgánom ŠRVŠ, ktorý je oprávnený na činnosti v oblasti vnútornej kontroly najmä nahliadať do všetkých dokumentov a záznamov týkajúcich sa činnosti ŠRVŠ. Kontrolná rada má päť členov, ktorých volí a odvoláva valné zhromaždenie a ktorí si spomedzi seba volia predsedu.

Právna komisia

Právna komisia kontroluje súlad činnosti ŠRVŠ a jeho jednotlivých orgánov so všeobecne záväznými právnymi predpismi, posudzuje súlad návrhov, uznesení s jestvujúcim právnym stavom a zaujíma k tomu stanovisko. Ďalej posudzuje rôzne právne otázky, a to na podnet orgánov, členov orgánov alebo z vlastného podnetu. Právna komisia má päť členov, štyroch volí a odvoláva valné zhromaždenie a predsedom Právnej komisie je podpredseda pre vnútorné záležitosti.

Volebná komisia

Volebná komisia je nestály orgán ŠRVŠ, ktorý má troch členov. Členov volebnej komisie volí a odvoláva valné zhromaždenie vždy na začiatku zasadnutia valného zhromaždenia. Volebná komisia zisťuje uznášaniaschopnosť zasadnutia valného zhromaždenia, vydáva a eviduje hlasovacie lístky na zasadnutí valného zhromaždenia a spočítava hlasy pri každom hlasovaní valného zhromaždenia.
Differdange

Poloha

Mesto má rozlohu 22,18 km². Najvyšší bod je položený 427 m n. m. a najnižší bod 277 m n. m.

Obyvateľstvo

Differdange má 21 869 obyvateľov (2011).
Graf vývoja obyvateľstva:

Ekonomika

S 11,79 % bola v Differdange nezamestanosť vyššia o 4,82 % ako luxemburský priemer v roku 2010.
Gabaston

Poloha

Obec má rozlohu 12,73 km². Najvyšší bod je položený 345 m n. m. a najnižší bod 265 m n. m.

Obyvateľstvo

Počet obyvateľov obce je 588 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Thaon

Poloha

Obec má rozlohu 8,3 km². Najvyšší bod je položený 66 m n. m. a najnižší bod 17 m n. m.

Obyvateľstvo

Počet obyvateľov obce je 1495 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Slovenské ľudové noviny

Slovenské ľudové noviny bol týždenník, ktorý vychádzal v Bratislave na začiatku 20. storočia.
Noviny vychádzali týždenne, každý piatok v Bratislave, od roku 1910 do 1918. Od 2. decembra 1912 ako orgán Slovenskej ľudovej strany. Ich vydavateľom bol Nakladateľský, kníhkupecký spolok, úč. spol. v Bratislave. Noviny tlačila Kníhtlačiareň Kat. lit. spolku v Bratislave, od r. 1915 Páznamyova lit. úč. spol. v Bratislave.
Systémový prístup

Systémový prístup je metodologický smer vo vede, ktorý si kladie ako hlavnú úlohu vypracúvať metódy skúmania a konštruovania zložito organizovaných objektov - systémov rozličných typov a tried. Systémový prístup je spôsob myslenia, resp. riešenia problémov, pri ktorom sa javy chápu komplexne v ich vnútorných a vonkajších súvislostiach.
Pri systémovom prístupe sa definuje ako systém jednak predmet skúmania, jednak proces skúmania, a to so zameraním na vnutorné i vonkajšie väzby medzi prvkami (úlohami) systému. Na základe systémových vzťahov sa v závislosti od zvolenej rozlišovacej úrovne rozdeľuje systém na jednotlivé časti, pri skúmaní ktorých sa vychádza zo systému ako celku, vrátane jeho cieľov. Predmet skúmania sa chápe dynamicky, to znamená, že sa berú do úvahy aj zmeny stavu, správania i štruktury systému.
Marnans

Poloha

Obec má rozlohu 6,6 km². Najvyšší bod je položený 630 m n. m. a najnižší bod 441 m n. m.

Obyvateľstvo

Počet obyvateľov obce je 141 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Causse-et-Diège

Poloha

Obec má rozlohu 29,85 km². Najvyšší bod je položený 430 m n. m. a najnižší bod 148 m n. m.

Obyvateľstvo

Počet obyvateľov obce je 723 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tocqueville-sur-Eu

Poloha

Obec má rozlohu 3,6 km². Najvyšší bod je položený 97 m n. m. a najnižší bod 0 m n. m.

Obyvateľstvo

Počet obyvateľov obce je 220 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Aime (obec)

Poloha

Obec má rozlohu 50,74 km². Najvyšší bod je položený 2 589 m n. m. a najnižší bod 596 m n. m.

Obyvateľstvo

Počet obyvateľov obce je 3 541 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Gillois

Poloha

Obec má rozlohu 9,65 km². Najvyšší bod je položený 957 m n. m. a najnižší bod 690 m n. m.

Obyvateľstvo

Počet obyvateľov obce je 154 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Oskar II.

Život

Narodil sa v Štokholme ako princ Oscar Fredrik z Östergötlandu. Bol tretím synom kráľa Oskara I. a jeho manželky Joséphine z Leuchtenbergu. V jedenástich rokoch vstúpil do námorníctva a v roku 1845 sa stal podporučíkom. Neskôr študoval na univerzite v Uppsale.
Od roku 1859 bol korunným princom, pretože jeho starší brat Karol XV. nemal mužských potomkov a prostredný brat Gustaf zomrel v roku 1852.
18. septembra nastúpil po bratovi Karolovi na švédsky a nórsky trón. Počas jeho života sa uskutočnilo pokojné zrušenie personálnej únie medzi Nórskom a Švédskom. 7. júla 1905 zbavil nórsky parlament Oskara trónu a on sám naň abdikoval 26. októbra toho roku. Takisto odmietol návrh, aby sa niektorý z jeho synov stal nórskym kráľom. Na nórsky trón potom nastúpil jeho dánsky prasynovec Karol, ktorý vládol pod menom Haakon VII. Súčasný švédsky kráľ Karol XVI. Gustáv je jeho prapravnukom. Harald V., súčasný kráľ Nórska, je tiež potomkom Oskara II., a to cez svoju matku Martu, ktorá bola jeho vnučkou.
Kráľ Oskar sa v krajinách ktorým vládol veľmi zasadzoval o rozvoj vzdelania. Veľmi sa zaujímal o kultúru, najmä o literatúru a divadlo. Sám bol literárne činný – napísal okrem iného svoje vlastné memoáre, divadelnú hru Hrad Cronberg a jeho zbierka básní, ktorú zverejnil anonymne, vyhrala v roku 1858 cenu Švédskej akadémie. V roku 1881 založil vo svojej letnej rezidencii neďaleko dnešného Osla prvé open-air múzeum na svete.
Bol veľkým priaznivcom prieskumu Arktídy a spolusponzoroval veľa polárnych výprav.
Ur (Pyrénées-Orientales)

Poloha

Obec má rozlohu 6,79 km². Najvyšší bod je položený 1 540 m n. m. a najnižší bod 1 155 m n. m.

Obyvateľstvo

Počet obyvateľov obce je 362 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Alquines

Poloha

Obec má rozlohu 10,51 km². Najvyšší bod je položený 211 m n. m. a najnižší bod 83 m n. m.

Obyvateľstvo

Počet obyvateľov obce je 876 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Vulbas

Polohopis

Saint-Vulbas má rozlohu 21,44 km². Najvyšší bod je položený 227 m n. m. a najnižší bod 192 m n. m.

Obyvateľstvo

Saint-Vulbas má 949 obyvateľov (2009).
Graf vývoja obyvateľstva:
Zdroje: INSEE
Revízor (divadelná hra)

Revízor je satirická komédia s prvkami satiry od N.V. Gogoľa. Námet na jej napísanie získal od Puškina a kritizuje v nej spoločenské pomery vo vtedajšom Rusku. Po premiére Revízora musel N.V. Gogoľ opustiť Rusko, pretože kritika ho považovala za nepriateľa štátu.

Téma

Vzťahy ľudí v zaostalej ruskej dedine - poukázanie na pokrytectvo ľudí, na ich nečestnosť.

Hlavná myšlienka

Kritika feudálno-nevoľníckeho zriadenia.

Nie vždy môže byť prvý dojem správny.

Formálna stránka

Revízor je komédia v piatich dejstvách.

Celý dej odohráva v tej istej dedine aj keď na rôznych miestach. Odohráva sa počas 2 dní.

Význam diela

Revízor je majstrovská komédia. V tejto komédii Gogoľ kritizoval feudálno-nevoľnícke zriadenie a štátny aparát cárskeho Ruska. Táto komédia odhalila korupciu ruských úradníkov, ale aj vrstvy obchodníkov a statkárov, ktorí úradníkov podplácajú. Cárska úradnícka trieda bola dielom nesmierne pohoršená a útočila na autora do takej miery, že bol nútený opustiť krajinu.

Dej

Do malého mesta príde mladý úradník z Hlavného mesta Ivan Chlestakov. Mestskému kapitánovi v tej dobe oznámia, že má do ich mestečka zavítať revízor z Hlavného mesta. Preto všetci začnú za tohto revízora považovať práve Chlestakova. Ten kvôli nedostatku peňazí vďačne príjme ubytovanie v kapitánovom dome a berie úplatky od vysoko postavených miestnych úradníkov.Dokonca požiada o ruku kapitánovu dcéru Máriu. Hneď na to odchádza so sľubom, že sa vráti nasledujúci deň. No v skutočnosti to nemyslí vážne. Obyvatelia mesta sa dozvedia z listu, ktorý poslal Chlestakov svojmu priateľovi, že on nie je tým revízorom a že si z každého urobil hlupáka. No vtedy je už neskoro. Chlestakov je preč a do mesta prichádza skutočný revízor.
Nadia Muradová

Život

Narodila sa v dedine Kočo v Iraku. V roku 2014 dedinu obkľúčili teroristi z Islamského štátu a pri útoku, kedy prišlo o život na 600 mužov a chlapcov, zabili tiež osem bratov a matku Nadie. Celkom stratila 18 členov rodiny. Nadiu a jej dve sestry spolu s ďalšími 150 ženami odvliekli z ich dedín do Mosulu a niekoľko mesiacov ich využívali ako sexuálne otrokyne. V novembri 2014 sa jej vďaka pomoci jednej mosulskej rodiny podarilo utiecť. Neskôr sa dostala do nemeckého Stuttgartu.
V decembri 2015 prehovorila v Bezpečnostnej rade OSN o útoku proti jezidom, požiadala pritom o ich ochranu a zastavenie genocídy.
Muradovú sa rozhodla zastupovať právnička Amal Clooney, ktorá chce vodcu Islamského štátu dostať pred Medzinárodný trestný súd v Haagu.
Barnas

Poloha

Barnas má rozlohu 26,51 km². Najvyšší bod je položený 1 494 m n. m. a najnižší bod 431 m n. m.

Obyvateľstvo

Barnas má 224 obyvateľov (2009).
Graf vývoja obyvateľstva:
Zdroje: INSEE
Brunelles

Poloha

Obec má rozlohu 19,99 km². Najvyšší bod je položený 281 m n. m. a najnižší bod 121 m n. m.

Obyvateľstvo

Počet obyvateľov obce je 563 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Gloria Estefan

Životopis

Gloria mala sotva 16 mesiacov, keď jej rodina musela opustiť Kubu z politických dôvodov a presťahovať sa do Miami. Jej otec bol totiž v tom čase bodygardom kubánskeho diktátora F. Batistu.
Po pár rokoch v Miami sa rodina presťahovala do Texasu, kam bol Gloriin otec poslaný armádou Spojených štátov, do ktorej vstúpil po príchode do krajiny.
Gloria mala od malička rada hudbu, našla v nej útočisko počas detstva. Zavretá vo svojej izbe ušla od tvrdej reality, čo ju obklopovala a všetky úspechy a neúspechy prežívala hrou na gitare.
Kariéru začala ako hlavná vokalistka v hispánskej skupine Miami Sound Machine, v roku 1975. Skupina prešla do hlavného prúdu s úspešnými anglickými skladbami “Dr. Beat” (1984) a “Conga” (1986).
Známa je aj ako „Kráľovná latino popu" a je jednou z najznámejších speváčok. Predala viac ako 90 miliónov albumov a je to najúspešnejšia "crossover" umelkyňa v dejinách latino hudby.
Tatra B4

Tatra B4 je model električkového vozňa vyrábaného česko-slovenskou spoločnosťou ČKD od 60. do 80. rokov 20. storočia.

Konštrukcia

Ide o jednosmerný štvornápravový bežný vlečný električkový vozeň. Konštrukčne vychádza z električky Tatra T4. Odstránené bolo stanovisko vodiča, jeho miesto zaujali sedadlá pre cestujúcich. Je možné ho spriahať s vozidlami typu T4 do tzv. malých vlakov (MV+VV) alebo do tzv. veľkých vlakov (MV+MV+VV).

Prototypy

Prvý vozeň B4 vznikol v roku 1967 z košickej električky Tatra T1 ev.č. 211, ktorú firma Tatra Smíchov, neskôr ČKD, odkúpila späť. Z vozňa bolo odstránené stanovisko vodiča a elektrická výzbroj. Potom bol pod ev.č. 3000 skúšaný v Prahe. O rok neskôr skúšobne jazdil aj v Drážďanoch. V tom istom roku sa vrátil do Prahy, následne bol využitý ako sklad a potom zrejme zošrotovaný.
Prototyp B4 bol vyrobený v roku 1967. Spolu s prototypom električky Tatra T4 bol na konci toho istého roku dodaný do Drážďan. Potom bol už bez T4 testovaný v Belehrade. Následne sa vrátil naspäť výrobcovi, ktorý ho predal do nemeckého Halle. Tu bol v prevádzke do roku 1986, kedy bol preradený medzi historické vozne.
Mlýneček

Ochrana

Predmetom ochrany je syenitový skalný odkryv.
Havran (vrch v Tatrách)

Poloha

Havran leží v severozápadnej časti hlavného hrebeňa pohoria, severozápadne od Ždiarskej vidly (2 142 m n. m.) oddelenej od Havrana Tristárskym sedlom (1 969 m n. m.). Na severozápad leží vrch Nový (1 999 m n. m.), oddelený Havraním sedlom (1 932 m n. m.).
Južne od hrebeňa prechádza dolina Zadné Meďodoly, východne od Havrana Tristárska dolina.

Prístup

Havran ako aj celý hlavný hrebeň Belianskych Tatier je turisticky neprístupný už od roku 1978. Jediný turistický chodník v okolí je  značená trasa z Tatranskej Javoriny cez Zadné Meďodoly a Kopské sedlo do Tatranských Matliarov.
Neďaleko je aj náučný chodník Monkovou dolinou, ktorá vystupuje na hrebeň až v Širokom sedle (1 825,5 m n. m.).
Imperio

Hudobná kariéra

V roku 1995 vydala skupina svoj prvý album Veni Vidi Vici kde bol spevákom Manuela Ray a raperom Michael Harris. Najúspešnejší singel z tohto albumu bol Veni Vidi Vici ktorého sa predalo takmer 250 000 kópií. Ich druhý album Return to Paradise bol vydaný v roku 1996 kde tentoraz skupinu prezentoval profesionálny tanečník a raper Lawrence Madia. Tretí album skupiny nebol nikdy vydaný, posledný promo singel bol uvedený v roku 2001 pod názvom „Voices Of Eternity“.
Najpopulárnejšimi skladbami tejto skupiny boli „Quo Vadis“, „Nostra Culpa“, „Veni Vidi Vici“, „Return To Paradise“, „Atlantis“ a „Wings Of Love“.
Sainte-Beuve-en-Rivière

Poloha

Obec má rozlohu 11,57 km². Najvyšší bod je položený 229 m n. m. a najnižší bod 118 m n. m.

Obyvateľstvo

Počet obyvateľov obce je 187 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pezinské vinobranie

História

Prvé správy o pezinských slávnostiach oberačiek pochádzajú z 13. storočia. Počas hospodárskej recesie na prelome 19. a 20. storočia sa začiatky oberačiek slávili iba vo viechach. V roku 1934 mestská rada rozhodla o obnovení pezinských vinobraní. Tesne pred 2. svetovou vojnou sa táto tradícia prerušila a až v roku 1958 sa začali organizovať nové malokarpatské vinobrania.
Do roku 2004 sa v ich zabezpečovaní striedali mesto Pezinok s mestom Modra. Od uvedeného roku sa usporadúvajú v Pezinku každoročne.
Dolní a Prostřední Svrčov

Ochrana

Predmetom ochrany je lokalita s výskytom kunky červenobruchej (Bombina bombina). Cieľom ochrany je zachovať vhodné podmienky pre jej existenciu a reprodukciu populácie.
Jedná sa menšie územie s vodnými ekosystémami na ktorom sa nachádza sústava 4 menších rybníkov s menšou plochou litorálnych porastov tvorených prevážne sitinami a plytkými tôňami s populáciami ohrozených druhov živočíchov, ktoré sú na ne viazané.
Alexandrupoli

História

Patrí medzi najnovšie grécke mestá. Založené bolo v 19. stor. ako rybárske mestečko. V roku 1900 malo 5 400 obyvateľov, hlavne Grékov, menšinu tvorili Turci, Bulhari a Židia. Pôvodné mesto malo turecký názov Dedeağaç, čo znamená dedov strom. V roku 1913 územie s mestom pripadlo Bulharsku, po prvej svetovej vojne pripadlo Grécku. Bulharské obyvateľstvo bolo následne vysťahované do Bulharska. Turecké meno mesta bolo zrušené a dané meno Alexandrupoli na počesť gréckeho kráľa Alexandra I.
Braunschweig

Dejiny mesta

Do novembra 1918 bol Braunschweig rezidenčným sídlom Brunšvického vojvodstva. Po abdikácii vojvodu bol hlavným mestom Slobodného štátu Brunšvicka a to až do jeho zrušenia a začlenenia do novo zriadenej spolkovej krajiny Dolné Sasko v roku 1946. Až do zrušenia Zemského okresu Braunschweig v roku 1974 bol Braunschweig sídlom vládneho obvodu, ale ako mestský okres nepatril ku krajinskému okresu. Vládny obvod Braunschweig bol potom zrušený k 1. januáru 2005. Mesto je sídlom Vrchného krajinského súdu.

Kultúra

V Braunschweigu je od roku 1952 udeľovaná najprestížnejšia cena za literatúru pre deti a mládež, Cena Friedricha Gerstäckera.
Génis

Poloha

Obec má rozlohu 25,92 km². Najvyšší bod je položený 373 m n. m. a najnižší bod 140 m n. m.

Obyvateľstvo

Počet obyvateľov obce je 484 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vuillafans

Poloha

Obec má rozlohu 6,14 km². Najvyšší bod je položený 721 m n. m. a najnižší bod 339 m n. m.

Obyvateľstvo

Počet obyvateľov obce je 703 (2009).
Nasledujúci graf zobrazuje vývoj počtu obyvateľov v obci.
Zdroje: INSEE